CELEX: 62018TN0299
Language: et
Date: 2018-05-16 00:00:00
Title: Kohtuasi T-299/18: 16. mail 2018 esitatud hagi – Strabag Belgium versus parlament

201807060581993892018/C 259/562992018TC25920180723ET01ETINFO_JUDICIAL20180516414221Kohtuasi T-299/18: 16. mail 2018 esitatud hagi – Strabag Belgium versus parlament
 ---documentbreak--- C2592018ET4110120180516ET005641142216. mail 2018 esitatud hagi – Strabag Belgium versus parlament
   (Kohtuasi T-299/18)2018/C 259/56Kohtumenetluse keel: prantsuse
      Pooled
   
   
      Hageja: Strabag Belgium (Antwerpen, Belgia) (esindajad: advokaadid M. Schoups, K. Lemmens ja M. Lahbib)
   
      Kostja: Euroopa Parlament
   
      Nõuded
   
   Hageja palub Üldkohtul:
   
            —
         
         
            tunnistada käesolev tühistamishagi vastuvõetavaks ja põhjendatuks;
         
      
            —
         
         
            sellest tulenevalt tühistada: (i) 19. aprilli 2018. aasta otsus, millega jäeti jõusse Euroopa Parlamendi 24. novembri 2017. aasta otsus sõlmida hankeleping, mille ese on Brüsselis asuvate Euroopa Parlamendi hoonete parandustööde peatöövõtja raamleping (hange nr 06/D20/2017/M036), viie muu pakkujaga kui Strabag Belgium, mitte viimati nimetatud ettevõtjaga; ning (ii) pakkumuste hindamise aruanne (lisas), mille eelarvevahendite käsutaja nimetatud hindamiskomisjon koostas 26. märtsil 2018;
         
      
            —
         
         
            mõista Euroopa Parlamendilt välja kõik menetlusega seotud kohtukulud, sealhulgas menetluskulud.
         
      
      Väited ja peamised argumendid
   
   Hagi põhjendamiseks esitab hageja üheainsa väite, et rikutud on:
   
            (i)
         
         
            Euroopa Parlamendi ja nõukogu 25. oktoobri 2012. aasta määruse (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT 2012, L 298, lk 1), muudetud Euroopa Parlamendi ja nõukogu 28. oktoobri 2015. aasta määrusega (EL, Euratom) nr 2015/1929 (ELT 2015, L 286, lk 1), artikli 110 lõiget 5, mis näeb ette, et komisjonile antakse õigus võtta kooskõlas artikliga 210 vastu delegeeritud õigusakte hindamiskriteeriumide, sealhulgas majanduslikult soodsaima pakkumise täpsustamiseks;
         
      
            (ii)
         
         
            artiklit 151, muudetud komisjoni 30. oktoobri 2015. aasta delegeeritud määrusega (EL) 2015/2462, millega muudetakse delegeeritud määrust (EL) nr 1268/2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT 2015, L 342, lk 7), ning millega sätestatakse põhjendamatult madalate pakkumuste suhtes kohaldatavad eeskirjad;
         
      
            (iii)
         
         
            määruse (EL, Euratom) nr 966/2012 artiklit 102, millega nähakse ette läbipaistvuse, proportsionaalsuse, võrdse kohtlemise ja diskrimineerimiskeelu üldpõhimõtted hankemenetluste valdkonnas.
         
      Hageja on seisukohal, et neid norme rikuti, sest vaidlustatud otsuses:
   
            (i)
         
         
            ei ole ära näidatud, et esitatud pakkumustes või selgitustes, mida hiljem küsiti, sisalduks mõni element, mis võimaldaks jõuda otsusele, et mõni pakkumuse esitanud ettevõtjatest oleks esitanud kehtivaid norme arvestades põhjendamatult madala pakkumuse ning
         
      
            (ii)
         
         
            on määratud ilma seda põhjendamata, et eespool nimetatud pakkumus on kõige madalam õiguspärane pakkumus, samas kui selle pakkuja pakkumus ei ole tingimata kõige madalam õiguspärane pakkumus, sest see sisaldab põhjendamatult madalaid hindu ja oleks tulnud tunnistada õigusvastaseks ja kõrvale jätta pärast seda, kui Euroopa Parlament on küsimuse täpsemalt ja süvitsi läbi vaadanud.